סטיב שאט

סטיבן ג'ון שאט (באנגלית: Stephen John Shutt; נולד ב-1 ביולי 1952) הוא שחקן הוקי קרח קנדי מקצועני לשעבר. הוא שיחק 13 עונות בליגת ההוקי הלאומית, כאשר 12 עונות שיחק במונטריאול קנדיאנס ועונה אחת בלוס אנג'לס קינגס. הוא חבר בהיכל התהילה של ההוקי ובמהלך הקריירה עם קנדיאנס, הוא זכה בחמישה גביעי סטנלי ב-1973, 1976, 1977, 1978 ו-1979.

קריירת משחק
בצעירותו, הוא שיחק בטורנירי הוקי בין-לאומיים לצעירים של קוויבק ב-1964 ו-1965 עם קבוצות הוקי קרח מטורונטו.

בשותפות עם ז'אק למר וגי לפלר במונטריאול קנדיאנס, יחד הם יצרו את הקו הטוב ביותר ב-NHL, שאט ששיחק באגף שמאל היה חלוץ האגף השמאלי הראשון בתולדות ה-NHL שכבש 60 שערים בעונה אחת, כאשר השער ההיסטורי הובקע ב-3 באפריל 1977 נגד וושינגטון קפיטלס.https://news.google.com/newspapers?id=OHVQAAAAIBAJ&sjid=9hEEAAAAIBAJ&pg=7048%2C699824 

במהלך הקריירה שלו במונטריאול, הוא נבחר לנבחרת האולסטאר הראשונה ב-1977 ולנבחרת האולסטאר השנייה ב-1978 וב-1980.

סגנון משחק

למרות היותו שחקן בעל מידות קטנות יחסית ובעל יכולת החלקה ממוצעת, לשאט הייתה מודעות מרחבית יוצאת דופן וידע להתמקם נכון. הוא הצליח להגיע באופן עקבי לאזורי כיסוי מתים על הקרח, בין אם על ידי שחזה היכן הדסקית עומדת להיות או בזמן הגעתו באיחור במהלך משחק.

הוא גם היה כובש שערים מופתי, בעל מבחר מגוון של חבטות. חבטת שורש כף ידו הייתה ידועה ברמת הדיוק המעולה שלה ושאט זכה להכרה ביכולתו לבחור בקביעות פינות או לפגוע בגומה החמישית.

יתר על כן, שאט היה מפורסם בזכות העוצמה ורמת הדיוק הבלתי רגילה שנמצאו תחת חבטות ההצלפה שלו, שהיה מסוגל לרדת תוך צעידה מלאה תוך כדי החלקתו באגף. שאט הצליח לעיתים קרובות לתת לעצמו לעוף צעד אחד או שניים לתוך אזור ההתקפה ולכבוש שערים נקיים מול שוערים. שוער ניו יורק איילנדרס בילי סמית', שהתמודד מול לה אבס פעמים רבות בשנות ה-70 וה-80, נתן קרדיט לחבטת ההצלפה המשובחת של שאט: "הייתה לו חבטה נהדרת. חבטה שלא תיאמן. הוא היה עובר את הקו הכחול ויכול היה להרים את הדסקית יותר טוב מכל אחד אחר. והוא היה מדויק שזה מפחיד עבור מישהו עם שחובט חבטת הצלפה."

בנוסף לחבטת ההצלפה המעולה תוך כדי תנועה, הדיוק והעקביות של חבטתו המיידית אף הם זיכו אותו כאיש הנקודות במשחקי כוח של מונטריאול על רבים מהמגינים בקבוצתו.

עם זאת, החלק הכי ראוי לציון במשחקו של שאט, היה היכולת שלו לאסוף ריבאונדים ולהפוך אותם למה שנקרא "שערי זבל". כפי שטען בעצמו, "אני הבחור היחיד שיכול להבקיע שערים ולעשות את זה משעמם". המרכיב הספציפי הזה בסגנון המשחק של שאט התאים אותו לשורה ארוכה של "אספני זבל" שהרוויחו את רוב השערים שלהם מסביב לרחבת השוער - שחקנים כמו נלס סטיוארט וגורדי דרילון לפניו, פיל אספוזיטו בן זמנו ומחליקים מדור מאוחר יותר כמו קורי פרי. היה לו תיאום עין ויד יוצא דופן ובעל מיומנות להמרת דסקיות פנויות להסטות - אפילו חבטות בהם דסקיות קפצו לגובה רגל אחד או שניים מהקרח. הסופר וכותב הספורט הידוע בראיין מקפרלן טען שלשאט היו את זוג הידיים הזריזות ביותר ברחבי הרשת בתקופתו ב-NHL, עם יכולת לכלוא את הדסקית עם המחליקים שלו, וכן להגן עליה בגופו ובמקל. שאט נתן הסבר פשוט לאופן שבו פיתח את הרפלקסים המצוינים שלו כילד: "תמיד היו לנו כחמישה עשר ילדים על הקרח ולכן לא היה הרבה מקום. לכן היית צריך להיות ממש מהיר עם הידיים."

סטטיסטיקת קריירה
עונה סדירה ופלייאוף
עונה סדירה פלייאוף עונה קבוצה ליגה מש ש א נק דע מש ש א נק דע 1968/69נורת' יורק ריינג'רסMetJHL17101727—————— 1968/69טורונטו מרלבורוסOHA-Jr.—————51342 1969/70טורונטו מרלבורוסOHA-Jr.4911142593181091913 1970/71טורונטו מרלבורוסOHA-Jr.627053123851311112220 1971/72טורונטו מרלבורוסOHA-Jr.5863491126010861412 1972/73נובה סקוטיה ווייג'רסAHL64152————— 1972/73מונטריאול קנדיאנסNHL5088162410000 1973/74מונטריאול קנדיאנסNHL701520351765389 1974/75מונטריאול קנדיאנסNHL773035654091674 1975/76מונטריאול קנדיאנסNHL80453479471378152 1976/77מונטריאול קנדיאנסNHL8060451052814810182 1977/78מונטריאול קנדיאנסNHL804937862415981720 1978/79מונטריאול קנדיאנסNHL72374077311147116 1979/80מונטריאול קנדיאנסNHL7747428934106396 1980/81מונטריאול קנדיאנסNHL773538735132134 1981/82מונטריאול קנדיאנסNHL7831245540————— 1982/83מונטריאול קנדיאנסNHL783522572631010 1983/84מונטריאול קנדיאנסNHL6314233729117298 1984/85מונטריאול קנדיאנסNHL102029————— 1984/85לוס אנג'לס קינגסNHL591625411030004 סה"כ ב-NHL 930 424 393 817 410 99 50 48 98 65

קריירה בין-לאומית
 שנה נבחרת אירוע מש ש א נק דע 1976 קנדה גביע קנדה 6  1  2  3  8

לאחר הפרישה
לאחר קריירת המשחק שלו, שאט עבד כפרשן הוקי בטלוויזיה. מ-1993 עד 1997, הוא עבד בצוות האימון של הקנדיאנס כעוזר מאמן בשני הצוותים של ז'אק דמר ומריו טרמבלה.

בעקבות תפקידיו כעוזר מאמן במונטריאול קנדיאנס, שאט הצטרף לטורומונט אינדסטריז כמנהל מתקנים ושירותי פנאי ועבד איתם ב-19 השנים האחרונות.https://www.linkedin.com/in/steve-shutt-33106833 

ב-22 בנובמבר 2003, שאט השתתף עם שחקנים ותיקים מהקנדיאנס לשעבר נגד שחקנים ותיקים אחרים מאדמונטון אוילרס בהריטיג' קלאסיק, במשחק החוץ הראשון בתולדות ה-NHL ששוחק באצטדיון קומונווולת', באדמונטון. שאט גם מטייל בקנדה ובארצות הברית כחבר במשחק אתגר ההוקי לבוגרי קבוצות ומגייס כסף למטרות צדקה.

בצפון יורק, הוא היה חבר לכיתה של כוכב הרוק גדי לי בחטיבת הביניים. השניים התחברו בגלל מוזיקה, ושניהם ניגנו על גיטרות בס ואף הושפעו מדני ג'רארד, הגיטריסט של להקת הרוק הפסיכדלי של טורונטו The Paupers. לי מעריך את שאט בכך שהציג אותו בפני חברו לעתיד ללהקת ראש, הגיטריסט אלכס לייפסון.

 קישורים חיצוניים 

הערות שוליים

קטגוריה:שחקני הוקי קרח קנדים
קטגוריה:חברי היכל התהילה של ההוקי קרח
קטגוריה:קנדים שנולדו ב-1952